S-43/2013

Mál þetta höfðaði Ríkissaksóknari með ákæru 5. mars 2013 á hendur ákærðu, H-kk-þgf R. R-kk-þgf, kt. …, Deildartúni 4 á Akranesi og S-kk-þgf D. Ö-kk-þgf, kt. …, Laugarbraut 21 á Akranesi. Málið var dómtekið fyrr í dag.

Í ákæru eru ákærðu gefin að sök eftirfarandi hegningarlagabrot framin að Merkigerði 21, Akranesi, sunnudagskvöldið 17. júní 2012:

1. Gegn ákærðu báðum fyrir húsbrot, með því að hafa í heimildarleysi ruðst inn á heimili …, kt. …, og …, kt. ….

2. Gegn ákærða H-kk-þgf R-kk-þgf fyrir hótanir, með því að hafa hótað … og … lífláti og verið mjög ógnandi í framkomu við þau og beint eggvopni að þeim.

3. Gegn ákærðu báðum fyrir brot gegn barnaverndarlögum, með því að hafa með háttsemi sem greinir í 1. og 2. ákærulið, án nægjanlegrar aðgæslu sýnt drengnum …, fæddum … 2006, syni … og …, sem staddur var á heimilinu, ruddalegt athæfi með því að valda miklum ótta hjá drengnum um líf og velferð foreldranna og öryggi hans á heimilinu.

Telst brot samkvæmt 1. ákærulið varða við 231. gr. almennra hegningarlaga nr. 19/1940. Telst brot samkvæmt 2. ákærulið varða við 233. gr. almennra hegningarlaga. Telst brot samkvæmt 3. ákærulið varða við 3. mgr. 99. gr. barnaverndarlaga nr. 80/2002.

Þess er krafist að ákærðu verði dæmdir til refsingar og greiðslu alls sakarkostnaðar.

Einkaréttarkrafa:

Í málinu gerir G-kvk-nf P-kvk-nf, héraðsdómslögmaður, fyrir hönd …, kt. …, vegna ólögráða sonar hans, …, kt. …, kröfu á hendur ákærðu um að þeim verði in solidum gert að greiða honum miskabætur að fjárhæð kr. 500.000 auk vaxta samkvæmt 8. gr. laga nr. 38/2001, um vexti og verðtryggingu, frá 17. júní 2012 þar til mánuður er liðinn frá birtingu skaðabótakröfu þessarar en með dráttarvöxtum samkvæmt 1. mgr. 9. gr. sömu laga frá þeim degi til greiðsludags. Einnig er þess krafist að ákærðu verði gert að greiða málskostað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.

Með ákæru 13. febrúar 2013 var opinbert mál, sem fékk númerið S-8/2013 hjá dóminum, höfðað af lögreglustjóranum á Akranesi gegn ákærða H-kk-þgf. Var mál vegna þeirrar ákæru sameinað þessu máli.

Í ákæruskjali segir að málið sé höfðað gegn ákærða fyrir „fíkniefnalagabrot, með því að hafa um nokkurt skeið fram til mánudagsins 10. desember 2012, að Deildartúni 4, Akranesi ræktað og haft í vörslum sínum 7 kannabisplöntur, 5-28 cm. á hæð sem vógu samtals 3,10 g og 2,92 g af kannabislaufi sem lögreglumenn fundu við leit.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreind fíkniefni sem hald var lagt á, verði gerð upptæk, samkvæmt 5. og 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.

Ákærði H-kk-nf R. R-kk-nf var úrskurðaður í gæsluvarðhald þann 30. maí sl. allt til 25. júní 2013. Ákærði undi úrskurðinum.

Ákærðu hafa skýlaust játað að hafa framið þau brot sem þeim eru gefin að sök og er játning þeirra studd sakargögnum í öllum atriðum. Eru því efni til að leggja dóm á málið án frekari sönnunarfærslu, sbr. 164. gr. laga um meðferð sakamála nr. 88/2008. Verða ákærðu sakfelldir fyrir brot samkvæmt I lið ákæru en þar er brot þeirra réttilega fært til lagaákvæða.

Brot ákærðu samkvæmt ákæru 5. mars 2013 fólu í sér rof á heimilisfriði brotaþola með ofríki og má slá því föstu að framganga þeirra hafi valdið ótta og óþægindum fyrir alla þá sem þar voru. Er þá sérstaklega haft í huga að brotið kom niður á barni og var til þess fallið að valda því vanlíðan um lengri tíma. Þess ber að gæta að brot ákærðu eru framin í sameiningu þeirra samkvæmt 1 lið ákæru en það varðar refsiþyngingu sbr. 2. mgr. 70. gr. almennra hegningarlaga.

Samkvæmt sakavottorði ákærða S-kk-ef gekkst hann undir sektargerð lögreglustjóra 18. ágúst 2012 fyrir fíkniefnabrot. Var refsing ákveðin 34.000 króna sekt. Einnig gekkst ákærði undir sektargerð lögreglustjóra 18. ágúst 2012 fyrir brot á umferðarlögum. Var refsing ákveðin 140.000 króna sekt og svipting ökuréttar í 12 mánuði. Þau brot sem ákærði S-kk-nf hefur verið sakfelldur fyrir samkvæmt ákæru 5. mars voru framin fyrir ofangreindar sáttir og ber því að gera ákærða hegningarauka, sbr. 78. gr. almennra hegningarlaga. Að þessu gættu þykir refsing ákærða hæfilega ákveðin fangelsi í 30 daga, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga

Samkvæmt sakavottorði ákærða H-kk-ef á hann langan sakaferil að baki sem nær alveg til ársins 1995. Hefur ákærði nokkrum sinnum verið sakfelldur fyrir þjófnað en aðallega fyrir umferðarlagabrot og brot gegn ávana- og fíkniefnalöggjöf. Síðast hlaut ákærði dóm 3. febrúar 2012 fyrir fíkniefnalagabrot. Ákærði hefur unnið sér til refsingar samkvæmt báðum ákærum og ber að hafa hliðsjón af sakaferli hans við ákvörðun hennar. Þykir refsing ákærða hæfilega ákveðin fangelsi í 3 mánuði. Gæsluvarðhald ákærða frá 30. maí 2013 til dómsuppsögu komi til frádráttar refsingu.

Þá hefur réttargæslumaður f.h. …, vegna ólögráða sonar hans, krafist skaðabóta úr hendi ákærðu í ákæru 5. mars 2013. Ákærðu hafa fyrir dómi viðurkennt bótaskyldu en andmæla fjárhæð kröfunnar. Þykja miskabætur hæfilega ákveðnar 200.000 krónur sem ákærðu verður gert að greiða brotaþola óskipt. Jafnframt verður tekin til greina krafa brotaþola um að krafan beri dráttarvexti samkvæmt 1. mgr. 6. gr. laga um vexti og verðtryggingu, nr. 38/2001, og verður upphafsdagur vaxta miðaður við 25. nóvember 2012, en þá var mánuður liðinn frá því krafan var kynnt ákærðu, sbr. 9. gr. sömu laga. Þá verður ákærðu gert að greiða brotaþola málskostnað sem þykir hæfilega ákveðinn svo sem greinir í dómsorði.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Samkvæmt 219. gr. laga um meðferð sakamála, nr. 88/2008, verður ákærðu gert að greiða sakarkostnað samkvæmt yfirliti ákæruvalds. Jafnframt verður ákærðu gert eftir ákvörðun dómsins að greiða málsvarnarlaun verjanda og þóknun réttargæslumanns brotaþola, en þær fjárhæðir eru tilgreindar í dómsorði að meðtöldum virðisaukaskatti. Að auki verður ákærðu gert að greiða útlagðan kostnað verjanda og réttargæslumanns.

A-x-x V. M-kk-nf, dómstjóri, kveður upp dóm þennan.

D Ó M S O R Ð:

Ákærði, S-kk-nf D. Ö-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði, H-kk-nf R. R-kk-nf, sæti fangelsi í 3 mánuði. Gæsluvarðhald ákærða frá 30. maí 2013 til dómsuppsögu komi til frádráttar refsingu.

Ákærði, H-kk-nf R. R-kk-nf, sæti upptöku á 7 kannabisplöntum og 2,92 g af kannabislaufi.

Ákærðu greiði óskipt 217.705 krónur í sakarkostnað þar með talin þóknun skipaðs réttargæslumanns brotaþola, G-kvk-ef P-kvk-ef hdl., að fjárhæð 207.075 krónur auk 18.705 króna í aksturskostnað réttargæslumanns .

Ákærði S-kk-nf greiði 131.775 í sakarkostnað, þar með talin málsvarnarlaun verjanda síns, G-kk-ef S-x-x R-kk-ef, hdl., að fjárhæð 106.675 krónur auk 19.625 króna í aksturskostnað verjandans.

Ákærði H-kk-nf greiði 186.239 krónur í sakarkostnað, þar með talin málsvarnarlaun skipaðs verjanda síns, S-x-x K-kk-ef K-kk-ef héraðsdómslögmanns, 125.500 krónur auk 19.625 króna í aksturskostnað.

Ákærðu greiða …, vegna …, óskipt 200.000 krónur, ásamt vöxtum samkvæmt 8. gr. laga nr. 38/2001 um vexti og verðtryggingu, frá 17. júní 2012 til 25. nóvember 2012, en með dráttarvöxtum samkvæmt 1. mgr. 9. gr. sömu laga frá þeim degi til greiðsludags.

A-x-x V. M-kk-nf